
תענית כד ע"ב



טקסט הדף



 בנזיקין הוה ואנן קא מתנינן בשיתא סדרין וכי הוה מטי רב יהודה בעוקצין האשה שכובשת ירק בקדירה ואמרי לה זיתים שכבשן בטרפיהן טהורין אמר הויי' דרב ושמואל קא חזינא הכא ואנן קא מתנינן בעוקצין תליסר מתיבתא ואילו רב יהודה כי הוה שליף חד מסאנא אתי מיטרא ואנן קא צווחינן כולי יומא וליכא דאשגח בן אי משום עובדא אי איכא דחזא מידי לימא אבל מה יעשו גדולי הדור שאין דורן דומה יפה רב יהודה חזא הנהו בי תרי דהוו קא פרצי בריפתא אמר שמע מינה איכא שבעא בעלמא יהיב עיניה הוה כפנא אמרו ליה רבנן לרב כהנא בריה דרב נחוניא שמעיה מר דשכיח קמיה ניעשייה דליפוק בפתחא דסמוך לשוקא עשייה ונפק לשוקא חזא כנופיא אמר להו מאי האי אמרו ליה אכוספא דתמרי קיימי דקא מזדבן אמר שמע מינה כפנא בעלמא אמר ליה לשמעיה שלוף לי מסאניי שלף ליה חד מסאנא ואתא מיטרא כי מטא למישלף אחרינא אתא אליהו ואמר ליה אמר הקדוש ברוך הוא אי שלפת אחרינא מחריבנא לעלמא אמר רב מרי ברה דבת שמואל אנא הוה קאימנא אגודא דנהר פפא חזאי למלאכי דאידמו למלחי דקא מייתי חלא ומלונהו לארבי והוה קמחא דסמידא אתו כולי עלמא למיזבן אמר להו מהא לא תיזבנון דמעשה נסים הוא למחר אתיין ארבי דחיטי דפרזינא רבא איקלע להגרוניא גזר תעניתא ולא אתא מיטרא אמר להו ביתו כולי עלמא בתעניתייכו למחר אמר להו מי איכא דחזא חילמא לימא אמר להו ר' אלעזר מהגרוניא לדידי אקריון בחלמי שלם טב לרב טב מריבון טב דמטוביה מטיב לעמיה אמר שמע מינה עת רצון היא מבעי רחמי בעי רחמי ואתי מיטרא ההוא גברא דאיחייב נגדא בבי דינא דרבא משום דבעל כותית נגדיה רבא ומית אשתמע מילתא בי שבור מלכא בעא לצעורי לרבא אמרה ליה איפרא הורמיז אימיה דשבור מלכא לברה לא ליהוי לך עסק דברים בהדי יהודאי דכל מאן דבעיין ממרייהו יהיב להו אמר לה מאי היא בעין רחמי ואתי מיטרא אמר לה ההוא משום דזימנא דמיטרא הוא אלא לבעו רחמי האידנא בתקופת תמוז וליתי מיטרא שלחה ליה לרבא כוין דעתך ובעי רחמי דליתי מיטרא בעי רחמי ולא אתי מיטרא אמר לפניו רבונו של עולם {תהילים מז-ב/ו/ז/ח/ט/י ??} אלהים באזנינו שמענו אבותינו ספרו לנו פועל פעלת בימיהם בימי קדם ואנו בעינינו לא ראינו אתא מיטרא עד דשפוך מרזבי דצפורי לדיגלת אתא אבוה איתחזי ליה בחלמיה ואמר ליה מי איכא דמיטרח קמי שמיא כולי האי אמר ליה שני דוכתיך שני דוכתיה למחר אשכחיה דמרשם פורייה בסכיני רב פפא גזר תעניתא ולא אתא מיטרא חלש ליביה שרף פינכא דדייסא ובעי רחמי ולא אתא מיטרא אמר ליה רב נחמן בר אושפזתי אי שריף מר פינכא אחריתי דדייסא אתי מיטרא איכסיף וחלש דעתיה ואתא מיטרא ר' חנינא בן דוסא הוה קא אזיל באורחא אתא מיטרא אמר לפניו רבונו של עולם כל העולם כולו בנחת וחנינא בצער פסק מיטרא כי מטא לביתיה אמר לפניו רבונו של עולם כל העולם כולו בצער וחנינא בנחת אתא מיטרא אמר רב יוסף מאי אהניא ליה צלותא דכהן גדול לגבי רבי חנינא בן דוסא דתנן היה מתפלל תפלה קצרה בבית החיצון מאי מצלי רבין בר אדא ורבא בר אדא דאמרי תרוייהו משמיה דרב יהודה יהי רצון מלפניך ה' אלהינו שתהא השנה הזו גשומה ושחונה שחונה מעלייתא היא אדרבה גריעותא היא אלא אם שחונה תהא גשומה וטלולה ואל יכנס לפניך תפלת עוברי דרכים רב אחא בריה דרבא מסיים משמיה דרב יהודה לא יעדי עביד שולטן מדבית יהודה ואל יהו עמך ישראל צריכין להתפרנס זה מזה ולא לעם אחר אמר רב יהודה אמר רב בכל יום ויום בת קול יוצאת ואומרת כל העולם כולו ניזון בשביל חנינא בני וחנינא בני דיו בקב חרובים מע''ש לע''ש הוה רגילא דביתהו למיחמא תנורא כל מעלי דשבתא ושדייא אקטרתא 

רש"י



 ה''ג בנזיקין הוה. למודם לא היה גדול אלא בסדר נזיקין: שכובשת ירק בקדירה. במסכת [טהרות] היא בפ' שני (מ''א) גבי ידות מיירי דקיי''ל (עוקצין פ''א משנה א) כל ידות האוכלין אם נגעה טומאה בהן נטמא גם האוכל הצריך לידות דיד מכניס ומוציא כדאמרינן בהעור והרוטב (חולין דף קיח.) מכל האוכל לרבות הידות וקתני התם אשה שהיא כובשת ירק דידות שלהן טהורין דכשהיא עוצרת אותם הידות משתברות וא''א ליטול הירקות בידות שלהן שנשמט ונפסק האוכל מן היד מחמת כבישה: כובשת. שול''ץ בלע''ז עוצרת שיצא המשקה שלהן ויבשו דרך אשה בכך כובשת ירק ממים שישתמרו לזמן מרובה: טהורין. העלין והקלחין: ואמרי לה. כי מטא לאידך בפרק שני (דעוקצין משנה א) זיתים שכבשן בטרפיהן כתרגומו עלה טרפא (בראשית ח) עלין שלהן דהיינו ידות: טהורין. הידות להביא טומאה לאוכל דתו לא חזי למהוי בית יד: הוויות דרב ושמואל. עומק גדול ולא הוה נהירא ליה: תליסר מתיבתא. שלש עשרה ישיבות איכא בהך מתא דגמרי מסכת עוקצין: כי הוה שליף חד מסאנא. משום עינוי: דחזא מידי. חס ושלום בעובדי בישי: פרצי בריפתא. זורקים אותם זה לזה: ניעשייה. יעשנו שיצא לחוץ: אכוספא דתמרי. על כלי מלא תמרים או פסולת של תמרים: קאימנא אנהר פפא. ההוא יומא דעבד רב יהודה הכי: חלא. חול: דסמידא. סולת והן עצמן מוכרין אותו: אמר להו מעשה נסים כו'. ובמה דאפשר להתרחק ממעשה נסים יותר טוב ונכון: דפרזינא. מקום: אקרון. הקרוני הייתי קורא בחלומי: נגדא. מלקות: איפרא הורמיז. כך שמה איפרא חן יופי שדים היה לה: מאי היא. מאי עביד להו: אמרה ליה. דכל אימת דבעי מיטרא: זימנא דמיטרא הוא. ואפילו לא בעו נמי אתי מיטרא: שלחה ליה לרבא. דרחמא ליה לרבא: אבותינו ספרו לנו פועל פעלת בימיהם בימי קדם. שהיית מפליא להם נסים: עד דשפיך מרזבי דציפורי. שקילחו מים מן המרזיבות עד ששוטפין בחוצות ויורדין ושופכין: לדיגלת. לנהר חדקל: אשני מטתך: אל תשכב במטתך הלילה: בסכיני. שרצו שדים להורגו וחתכו את מטתו והיינו דאמרי' בשחיטת חולין בפרק הזרוע (דף קלג.) וליקריוה לרבא רבא נזוף היה לא מצינו לו נזיפה בכל הש''ס אלא בזה המעשה כשביקש הגשמים בתמוז שלא לצורך: הכי גרסינן ר''פ גזר תעניתא חלש לביה טעים מידי בעא רחמי ולא אתא מיטרא: אי שריף מר חדא פינכא דדייסא. מלשון שורפה חיה (ע''ז דף כט:) פינכא מלא כף כמו מלחיך פינכי (פסחים דף מט.) דייסא טריי''ס בלע''ז ולחוכא קאמר ליה הכי משום דטעים ברישא והדר בעא רחמי: רבי חנינא בן דוסא. תנא הוא: כל העולם כולו בצער. שמבקשין מים לשדותיהן: בנחת. שאני יושב בביתי ואיני צריך לגשמים לפי שאין לי שדות: מאי אהניא ליה צלותיה דכהן גדול כשהיה מתפלל תפלה קצרה ביום הכפורים שהיה אומר אל יכנס לפניך תפלת עוברי דרכים דר' חנינא מבטל ליה לצלותיה דכהן גדול שאעפ''כ שמע הקב''ה תפלתו ופסיק מיטרא: שחונה. חמה כמו חמותי ראיתי אור (ישעיהו מד) תירגם יונתן בן עוזיאל שחינת: אם שחונה תהא גשומה. כשהיא חמה צריכה הארץ לגשמים מאד ותדיר: בת קול יוצאת ואומרת כל העולם כולו. ולא גרסי' מהר חורב: קב חרובים מערב שבת לערב שבת. כל השבת היה ניזון בכך חסר לחם היה ומתגלגל היה בחרובין: אקטרתא. דבר שמעלה עשן כקיטור הכבשן: 

תוספות



 אין פירוש לקטע זה 

רבינו חננאל

אמרי אי משום תורה כלהו תנויי בנזיקין הוה ואנן מתנינן טובא. וכי הוה רב יהודה מטי להאשה שכובשת ירק בקדרה. ואמרי לה זיתים שכבשן בטרפיהן זו היא משנה בעוקצין פ"ב. הוה א' הויה דרב ושמואל קא חזינא הכא כלומר זו קושיא גדולה היא ואנן האידנא מתנינן י"ג מתיבתא בעוקצין אלא מה יעשו פרנסי גדולי הדור שאין דורן יפה:



רב יהודה שלף מסניה למבעי רחמי אמטרא אתחזי ליה חלמא אי שלפת אחרינא מחריב עלמא.



ההוא דבעל כותית נגדיה רב יהודה ומית אכלו ביה קורצי. הלשינו עליו שהמית אדם. פי' אכלו קראו עליו מלשינות כדמתרגם קרא בגרון אל תחשוך אכלי. בעא שבור מלכא לצעוריה כו'.



ר' חנינא בן דוסא הוה אזיל באורחא אתא מיטרא אמר רבון העולמים כל העולם בנחת וחנינא בצער פסק מיטרא כי אתא לביתיה אמר כל העולם בצער וחנינא בנחת אתא מיטרא אמר רב יוסף מאי אהני צלותא דכ"ג דהוה מצלי ביוה"כ יר"מ שאם תהיה השנה הזאת שחונה תהיה גשומה ואל תכנס לפניך תפלת עוברי דרכים שמתפללין לפסוק המטר הנה ר' חנינא התפלל ופסק המטר.



ועוד היה מתפלל ואל יעדי עביד שלטון מדבית יהודה. ואל יהיו עמך בית ישראל צריכין זה לזה לפרנסה:



בכל יום ב"ק יוצאה כל העולם כולו ניזון בשביל חנינא בני וחנינא בני דיו קב חרובין מע"ש לע"ש:





רבינו גרשום

האשה שכובשת ירק בקדרה ונגע טומאה לקלח אין מביאין טומאה לירק כיון דנכבשו בטיל ליה בתורת יד:



זיתים בטרפיהן טרפא נמי הם ידות:



אנא קיימנא בההיא שעתא:



דפרונאי מקום:



שחונה חמימה:





המאירי

וכן בארנו ענין האשה שכובשת ירק וזיתים שכבשן בטרפיהן במסכת ברכות פרק ג' בסוף סוגיית המשנה השלישית:



בחמשי של יומא נ"ב ב' בארנו שכשהיה כהן גדול יוצא מבית קדשי הקדשים להקטרתו ובא לו בהיכל היה מתפלל שם תפלה קצרה בנסח זה יר"מ וכו' שאם שנה זו שחונה ר"ל חמה שתהא גשומה ואל תכנס לפניך תפלת עוברי דרכים כלומר שמתפללים שלא ירדו גשמים ולא יעדי עבד שולטן מדבית יהודה ולא יהיו עמך ישראל צריכים פרנסה זה מזה:





מהרש"א - חידושי הלכות

בע"י בזה העמוד יש נוסחאות אחרות קצת ע"ש:


ברש"י בד"ה שכובשת כו' מחמת כבישת הס"ד ואח"כ מה"ד כובשת שול"ץ בלע"ז כו' דרך אשה בכך כובשת ירק ממים כו' העלין והקלחין הס"ד ואחר כך מה"ד ואמרי לה כו' ובד"ה בסכיני שרצו שדים להורגו כו' ובד"ה ה"ג רב פפא כו' שורפה חי פינכא כו' כצ"ל:





מהרש"א - חידושי אגדות

ע"ב ואנן  מתנינן בעוקצין י"ג כו'. לפי שהיא מסכת אחרונה שבש"ס אמרינן דאפי' באחרונה של כל הש"ס אנן מתנינן בה. שם 2אבל2 מה יעשו גדולי הדור שאין דורן כו'. דמצינן כן בדורו של צדקיה שהוא היה צדיק ודורו רשעים היו: 


חזו  כו' דהוו קפרצי כו'. כפרש"י שהיו זורקין זה לזה שהוא אסור משים בזיון אוכלין ולכך אמר כיון דכ"כ איכא שבעא בעלמא דאתו לידי בזיון אוכלין יהב בעיניו להיות כפנא. 


ואמר  דאמר ליה רבנן כו'. ניעשה דליפוק לשון אונס והא דלא"כ לרב יהודה דאיכא כפנא בעלמא משום דיותר מתפעל האדם בראייה מבשמיעה כמ"ש אינו דומה שמיעה לראייה: 


שלף  ליה חד מסנאה ואתא מטרא כו'. שליפת סנדל אחד מה' עינויים דחשיב פרק יוה"כ והכא דבשוק הוה קאי רב יהודה לא היה ניכר בשום אחד מהעינויים להתחיל בשוק ולקבל עליו תענית כ"א בשליפת סנדל וקאמר דמיד שהתחיל גם בזה בשליפת סנדל אחד היה נענה ואתא מטרא. 


ואמר  דאמר לו הקב"ה אי שלפת אחרינא חריבנא לעלמא אפשר משום שהטריח כ"כ קונו מעיקרא כי יהיב עיניה להיות כפנא בעלמא והשתא הדר לבקש שבעא ביותר מן הצורך דכבר היה נענה בשליפת סנדל אחד לחזור שבעא בכדי הצורך ומיהו יש לדקדק מאי הוה קיבול תענית זה בשליפת סנדל בשוק כיון שלא קבלו מאתמול כדקאמר לעיל וצ"ל דצערא בעלמא קבל עליו בשליפת סנדל: 


חזאי  למלאכי כו' והוה קמחא כו'. גם שהי' רב יהודה מתפלל ואתי מטרא מ"מ לפי אותה שעה עדיין לא היה שובע עד שהמלאכים הביאו קמחא במעשה נסים וכשא"ל לא תזבנון מהן שמעשה נסים הן ולא היה עי"ז שובע הקרה ה' למחר דאתיין ארבי דחיטי מפרזינא בלא מעשה נסים והיה שובע: 


שלם  טב כו'. ובפ' (הרואה) [הפרה] אמרינן דחד ט' נמי הרואה אותה בחלום סימן יפה לו והיינו שראה הט' בכתבא כדמשמע התם גבי הרואה הספד בחלום אבל הכא בקריאה קאמר דאפשר דלא סגי בחד ט' אלא בהאי חלמא דאתי ליה שלמא טבא משמיא בחלום ונראה לרב טב היינו על רבא שהוא הוה ראש הישיבה וגזר התענית ומטוביה מטיב לעמיה יש לפרש נמי על רבא דמטוביה של רבא ובזכותיו מטיב רבון טב שהוא הקב"ה גם לעמיה: 


פועל  פעלת בימיהם כו'. קרא הוא בספר תהלים על כל נסים שפעל הקב"ה מימי קדם ורבא נתכוין הכא בתפלתו על שמואל הנביא שפעל כזה להביא מטר שלא בזמנו בימי קציר חטים ואביו אמר ליה מי איכא דטרח קמיה שמיא כולי האי להביא מטרא שלא בזמנו דלא דמי לשמואל שעשה כן נגד ישראל ואתה עושה כן בשביל שבור מלכא בתקופת תמוז שלא לצורך: 


שני  דוכתיך כו'. נראה כי המזיקין שניתן להם רשות להזיק מיחדים להם מקום היזקן ואין להם רשות להזיק במקום אחר ואפשר שזהו הוא בכלל שאמרו במס' ע"ז חליים רעים ונאמנים היינו רעים בשליחותן ונאמנים בשבועתן: 


שרף  פינכא דדייסא ובעי רחמי כו'. הא ודאי כיון דגזר רב פפא תענית בו ביום לא הוה אכל בו אי לאו דחליש ליביה כדאמרי' ורב נחמן דאחיך עליה היינו על שטעם ואכל קודם דבעי רחמי והתפלל כפרש"י אי נמי דהוה ליה למטעם דבר מועט כדין חולה שנותנין לו לאכול ביום הכפורים ולא ה"ל לשרוף פינכא דדייסא שהוא מרובה: 


כל  העולם כולו בנחת כו' שחונה מעלייתא כו'. כל הסוגיא מפורש פרק הוציאו לו:





רש"ש

גמרא א"ל מהא לא תיזבנון דמע"נ הוא כו'. מפרש"י לקמן (כה) ד"ה עד שנטלו משמע דמפרש דרב יהודה א"ל כן ודלא כגבו"א שכ' לקמן בד"ה אמר איכו דרב מרי אמר להו:



שם דכל מאן דבעיין כו'. נראה דצ"ל דכל מאי כו'. ובע"י ליתניה כלל:



שם בת קול יוצאת כו'. כתב הגבו"א דגיר' דהכא דליתא מהר חורב עיקר. כבר קדמו רש"י בזה:



רש"י ד"ה דחזא מידי. בעובדי. כצ"ל בבי"ת:



רש"י ד"ה א"ל מעשה נסים. וכמה כו'. כצ"ל בכ"ף:





הגהות יעב"ץ

יהב עיניה. נ״ב כלומר ע"י שהשגיח בכך שכל מקום שנתנו חכמים עיניהם כו' עוני (חגיגה ה׳ ב׳ וש"מ) ושמא במתכוין עשה לייסרם שלא יהיו פרוצים ובועטים בטובתו של מקום ברוך הוא:


שם בעשייה. נ"ב כענין (ב"ב ט׳ א׳) גדול המעשה כו׳:


שם אי שלפת אחרינא חריבנא לעלמא. נ"ב שמא הכוונה עליו שיצטנן וימות דאמרינן בכירה (שבת לז:) דמסוכן הוה. והאדם נקרא עולם קטן. כ"ש גברא רבה כר״י:


שם א"ל מהא לא תזבנון. נ״ב והא דקאייתו ליה מה"ש כדי לשמח לבם. שאינו דומה מי שי"ל פת בסלו למי שאין לו (יומא יח: וש״מ):


שם אי שריף מר פנכא כו'. נ"ב לקנטרו נתכוין כי היכי דלכסוף ויסבול בזיונו בשכר זה תקובל תפלתו כי יראה ה׳ בעניו וישב לו טובה תחת בשתו:


שם בכל יום ויום. נ"ב בימיו. א"נ בכל דור נמצא דוגמתו:





בן יהוידע

יָהַב עֵינֵיהּ וַהֲוָה כַּפְנָא. נראה לי בס"ד הענין היה כך כיון שראה שהם משחקים בלחם שמבזים השפע שנתן הקב"ה לבריותיו רצה להענישם לאלו דוקא למעט פרנסתם ולמנוע שפע הפרנסה מהם וְיָהַב עֵינֵיהּ רוצה לומר עין השכל שלו שעשה כונה הידועה לו בדבר זה למנוע שפע הפרנסה מאלו המבזים את השפע. ואף על פי שהוא כיון רק לאלו, עם כל זה מחמת שהיה אותו זמן קטרוג למעלה על אנשי העיר ההיא ואגפיה נתפשטה כונתו במניעת השפע על כל אנשי העיר ואגפיה ולכך הֲוָה כַּפְנָא ברגע תכף ומיד שלא ירד מטר בעיר ההיא ואגפיה ועלה השער פי שלשה!
והחכמים הרגישו בדבר זה והיו יראים לומר לו כך וכך גרמת בכונה שלך! ורצו שתלמידו יוציאו לשוק ויראה בעיניו הכפנא דהוה לכל העיר ואז הוא מאליו ירגיש בדבר זה שגרם בכונתו ההיא כדי שיתקן הדבר, וכן עשה דכאשר ראה נאספים על פסולת תמרים וידע דאיכא כפנא הרגיש דכונתו שכיון למנוע הפרנסה מאותם המזלזלים בפת היתה גרמא למנוע שפע הפרנסה לכל העיר, אז נצטער על זאת שגרם צער ונזק לאנשי העיר כולם ולכך אמר לשמעיה שיחלוץ מנעליו לילך יחף כדי לקבל צער על עצמו ולאו בשביל ירידת הגשם עשה כן דאין חולצין מנעל אלא בגזירת תענית וכאן עדיין לא גזרו תענית וגם לא עמדו בתפלה לבקש רחמים ומשום דהוה חביב קמי קודשא בריך הוא לא רצה השי"ת שיצטער אפילו צער מועט ותכף שלח את אליהו זכור לטוב אליו ומנעו ואמר לו אם יחלוץ השני אז תתהפך ירידת המטר לקללה שיחריב העיר! ובזו ההצעה שכתבתי יתישבו כמה דקדוקים במאמר ויתישב המאמר לנכון בעזרת השם יתברך.



דְּקָא מַיְתּוּ חָלָא וּמַלְיוּנְהוּ לְאַרְבֵּי, וַהֲוָה קִימְחָא דִּסְמִידָא. הא דהביא חול והפכוהו לקמח ולא הביאו עפר, לרמוז על זכות רב יהודה כי הצדיק הוא מגין על העולם כחול אשר הוא מגין לעולם מן הים כמו שנאמר (ירמיהו ה, כב) 'אֲשֶׁר שַׂמְתִּי חוֹל גְּבוּל לַיָּם חָק עוֹלָם וְלֹא יַעַבְרֶנְהוּ' ורמז בזה שבזכות רב יהודה נהפך הרעב לשבע.
ועוד נראה לי בס"ד רמז על זכות תורה שבעל פה שהיא שמונה דרגין שהם: כשר ופסול ואסור ומותר וחייב וזכאי וטמא וטהור, שהיה עוסק בה רב יהודה באהבה וחיבה וכמו שנאמר (תהלים קיט, צז) מָה אָהַבְתִּי תוֹרָתֶךָ, (תהלים קיט, קסה) שָׁלוֹם רָב לְאֹהֲבֵי תוֹרָתֶךָ, ולכן שמונה פעמים אהבה כנגד שמונה דרגין הוא עולה מספר ק"ד [13×8=104] ואם תוסיף מספר ק"ד על מספר חול [44] יעלה מספר קמח [148] לכן בזכות רב יהודה נהפך החול לקמח והונח בספינה כי עולם הזה נמשל לספינה וכמו שאמרו המפרשים במאמר רבה בר רב חנה.



שְׁלָם טָב לְרַב טָב מֵרִבּוֹן טָב דְּמִטּוּבֵהּ מֵטִיב לְעַמֵּיהּ. נראה לי בס"ד על פי מה שאמר בזוהר הקדוש בהך עובדא דבאו החכמים אצל רשב"י בשביל עצירת גשמים דאין הגשמים יורדין אלא אם כן נעשה זווג עליון במידות למעלה עיין שם, ולזה אמר דְּמִטּוּבֵיהּ אוֹטִיב לְעַמֵּיהּ.



מִי אִיכָּא דְּמַטְרַח קַמֵּי שְׁמַיָּא כּוּלֵּי הַאי?. קשה וכי רבא עשה לכבוד עצמו דבר זה? והלא אם המלך דברה טוב בעבור כל היהודים שאמרה למלך לא להוי לך עסק בהדי יהודאי דכל מאן דבעיין ממרייהו עביד להו! והמלך הכחיש בזה והסכים לעשות נסיון בירידת המטר שלא בזמנו וזה הנסיון יהיה בנין אב ויסוד מיוסד שלא להרע ליהודים כלל ועיקר מכאן ולהבא ואינו בשביל רבא לבדו, ואם לא יעלה הנסיון ודאי יצמח רעה חס ושלום לישראל מכאן ולהבא שלא יהיה חושש מגזירות רעות אשר יגזור עליהם, ולמה הוה רתחא על רבא?
ונראה לי בס"ד דרבא בקש גשמים מרובין כאשר ירדו בימי שמואל כדי לפרסם הנס ביותר ובשביל קיום הנסיון היה די לירד מטר מעט ולכן הוכיחו אביו מִי אִיכָּא דְּמַטְרַח קַמֵּי שְׁמַיָּא כּוּלֵּי הַאי? רוצה לומר לבקש גשמים מרובים מאד שלא לצורך כי אם רק ליפות הנס לעשותו כאשר היה בזמן שמואל הנביא ע"ה באומרו (תהלים מד, ב) בְּאָזְנֵינוּ שָׁמַעְנוּ וּבְעֵינֵינוּ לֹא רָאִינוּ, דלכך אָתָא מִטְרָא עַד דְּשָׁפוּךְ מַרְזְבֵי דִּמְחוֹזָא לְדִגְלָת.



קוּם וְאַשְׁנִי מִדּוּכְתִּיךְ, דְּרַתְחֵי עֲלָךְ מִן שְׁמַיָּא. נראה לי בס"ד דהמזיקין לא היו שלוחים אליו מן השמים ולא גזרו מן השמים בכך אלא שר השדים כיון דידע דרתחי עליה משמיא אז מאיליו ומעצמו נתגרה בו ושלח חילו להזיק לרבא כי מצד טבען הם רוצים להזיק לצדיקים ורק הם מתייראים מסטרא דקדושה, וכיון דידעו דאיכא רתחא אין להם מורא ופחד אם יזיקו!
ומאחר שהם באים מצד בחירתם אין באים להזיק בעוד שבני הבית ניעורים אלא ממתינין עד שישנו בני הבית, ולכך כיון ששכב רבא על מטתו בתחלת הלילה תכף ומיד בא אליו אביו בחלום והגיד לו הדבר הזה יען דהמזיקים לא באו עדיין למטתו מפני שעדיין בני ביתו ניעורים בחדר שישן בו רבא ואמר לו שיקום ממטתו וישנה מקומו ולא חש פן יבואו אחריו המזיקין למקום השני מפני שהשר שלהם לא שלחם אלא לאותו החדר שמטתו של רבא שם והם לא ישנו תפקידם ושליחותם ולא ילכו לחדר אחר, וכן עשה רבא קם במהרה ושינה מקומו והמזיקין ניגשו להזיק אחר שישנו בני הבית ואף על פי שראו המטה רקנית עשו חבלות במטה ושפכו חמתם בה ולא הלכו לחפש אחר רבא כי הם היו שלוחים רק לאותו החדר בלבד.



כָּל הָעוֹלָם כֻּלּוֹ בְּנַחַת וַחֲנִינָא בְּצַעַר. נראה לי אמר כן לאו דהקפיד על צערו, אלא רצה שיפסק המטר בדברו ויחזור ויביאנו על ידי תפלתו וכיון שבא על ידי תפלתו יבא ברצון וברכה.
ומה שחזר ואמר וַחֲנִינָא בְּצַעַר נראה לי הכונה דשאר עניים אף על פי שאין להם שדות וזרעים עצבים בפסיקת הגשמים מפני יוקר הלחם אך הוא די לו בקב חרובין מערב שבת לערב שבת ואינו אוכל לחם ולא אכפת לו ביוקר.



וְלָא יַעְדֵי עָבִיד שׁוּלְטָן מִדְּבֵית יְהוּדָה, וְאַל יִהְיוּ עַמְּךָ יִשְׂרָאֵל צְרִיכִין לְהִתְפַּרְנֵס זֶה מִזֶּה. נראה לי בס"ד קישור שני בקשות אלו ביחד, דאיתא בגמרא דברכות (ברכות ג.) שהיו חכמי ישראל באין אצל דוד המלך ע"ה ואומרים לו: אדונינו המלך עמך ישראל צריכין פרנסה! אמר להם לכו והתפרנסו זה מזה. ואמרו לו: אין הקומץ משביע את הארי וכו' ואמר להם: לכו ופשטו ידיכם בגדוד עיין שם. והנה זה תינח אם יש להם מלך דאז יפשטו ידיהם בגדוד ולא יתפרנסו זה מזה מה שאין כן אם הם בגלות שאין להם מלכים מוכרחים להתפרנס זה מזה במה שאפשר? ולזה אמר ולא יַעְדֵי עָבִיד שׁוּלְטָן ואז ממילא לֹא יִצְטָרְכוּ עַמְּךָ יִשְׂרָאֵל לְהִתְפַּרְנֵס זֶה מִזֶּה!



כָּל הָעוֹלָם כֻּלּוֹ אֵינוֹ נִזּוֹן אֶלָּא בִּשְׁבִיל חֲנִינָא בְּנִי, וַחֲנִינָא בְּנִי, דַּיּוֹ בְּקַב חֲרוּבִין מֵעֶרֶב שַׁבָּת לְעֶרֶב שַׁבָּת. יש להקשות חלוקה זו דדי לו בקב חרובין למאי צריכא למימר כי דבר זה ידוע לבני אדם התחתונים?
ונראה לי בס"ד דמצינו להראשונים ז"ל שפרשו 'בִּשְׁבִיל חֲנִינָא בְּנִי' כלומר בהשביל והצינור שלו וצריך להבין מה טעם יש בזה ומה צורך בו?
ונראה לי בס"ד דלפעמים הרבה יזדמן שיהיה קטרוגים רבים על הדור ועל כן כאשר הקב"ה נותן שפע פרנסה לדור כשמתפללין אליו כִּי חַנּוּן וְרַחוּם הוּא (יואל ב, יג), יעכבו המקטרגים את השפע שלא ירד לתחתונים מחמת קטרוגם בעונותינו הרבים ולכן השי"ת כשירצה להסתיר השפע מן המקטרגים משלשלו לתחתונים בתוך השביל של רבי חנינא בן דוסא כי לכל אחד ואחד יש לו שביל וצינור למעלה וכאשר עושה חסד עם בעל תשובה לקבלו בהסתר שלא ירגישו בו המקטרגים כן יעשה חסד כזה עם העולם בהשתלשלות השפע.
והטעם שלא יקטרגו בראותם השפע יורד ברבוי בתוך השביל של רבי חנינא בן דוסא היינו מפני דרבי חנינא בן דוסא היה מסתפק במועט בקצה האחרון שהיה די לו בקב חרובין מערב שבת לערב שבת ואם כן לא אכפת להם ברבוי השפע שיהיה תוך השביל שלו מאחר שאין נהנה ממנו כלום! ועוד לא ישימו לב על כל מה שיורד תוך שביל שלו המעט הוא אם רב. ואם לא היה מסתפק במועט היו מקטרגים ושמים לבם על השפע היורד תוך שביל שלו דאף על פי שהוא היה צדיק גמור היו מקטרגים עליו מכח עונות הדור כנודע.
וזהו כונת בת קול כל העולם ניזון בתוך השביל של חנינא בני מטעם דחנינא בני די לו בקב חרובין ולכן יהיה הברחה לשפע היורד תוך שבילו מקטרוג המקטרגים והם ודאי אין שומעים דברים אלו.





בניהו

שְׁמַע מִינָהּ אִיכָּא שָׂבְעָא בְּעָלְמָא, יָהַב עֵינֵיהּ וַהֲוָה כַּפְנָא. הדבר יפלא דלפי פשט הדברים נראה דיהב עיניה בשובע כאלו הטיל עין הרע חס ושלום ואיך יתכן זה דודאי אותו צדיק אין לו עין הרע חס ושלום אלא הוא בעל עין טובה וְטוֹב עַיִן הוּא יְבֹרָךְ! ועוד איך הוה כפנא ברגע בזמן מועט אם היה שבע מכבר והאוצרות מלאים בר ממה שהוציאה הארץ בשנה שעברה! ומי אכל האוצרות ההם בשעה אחת? ועוד יש דקדוקים אחרים כאן.
ובסה"ק בֶּן יְהוֹיָדָע פרשתי בס"ד דאין הכונה יהב עיניה בשובע אלא יהב עיניה בהנהו בי תרי דפרצי ברפתא ויהב עיניה בהו להענישם למנוע השפע מהם מכאן ולהבא על ידי כונה ידועה לו שיודע לכוין בשם ידוע והוא על דרך האמור בכמה דוכתי יהב עיניה ביה ועשאו גל של עצמות (כמו בסנהדרין ק. ועוד), וכן אמרו יהיב ביה עיניה ונח נפשיה (שבת לד.), וגם כאן אמר יהב עיניה באותם בי תרי להענישם במניעת השפע מהם אך הואיל ואותו זמן היה קטרוג למעלה על אותה העיר נתפשטה הכונה של רב יהודה שכוין במניעת השפע על אותה העיר כולה ולאו על אותם בי תרי דוקא.
ומה שנעשה רעב בשעה אחת היינו כי עלה על לבם של בעלי האוצרות של הדגן לסגור אוצרות שלהם שלא ימכרו אותו היום דגן כלל ואם יש מבקש רוצים ממנו ערך ארבע ידות על ערך שהיה נוהג כבר ומחמת כן אשר עלה השער פי ארבעה נעשה כפנא בעיר.
ועל פי הדברים האלה והצעה זו פרשתי שם בס"ד סיום המאמר הזה היטב ונתרצו כל הדקדוקים ואין צריך לכפול הדברים כאן שנית.


שְׁלָם טָב, לְרַב טָב, מֵרִבּוֹן טָב, דְּמִטּוּבֵיהּ אוֹטִיב לְעַמֵּיהּ. בסה"ק בֶּן יְהוֹיָדָע כתבתי פירוש מאמר זה בדברים קצרים, דכתבתי מובן הדבר על פי מה שאמר בזוהר הקדוש בהך עובדא, דבאו החכמים אצל רשב"י בשביל עצירת גשמים דאין הגשמים יורדין אלא אם כן נעשה זווג עליון במידות למעלה עיין שם, וכאן אפרש דברי הנזכר ברחבה והוא על פי מה שאמר רבינו האר"י ז"ל בשער הגלגולים דף מ"ב ע"ב ששני זווגים יש למעלה הא' הוא עליון בסוד הדעת שהוא זווג שם הוי־ה עם שם אהי־ה, והב' הוא למטה שהוא זווג שם הוי־ה ואלהי־ם ושם הוי־ה ואדנ־י, וארבע שמות אלו עולין מספר באר שהוא הזווג התחתון שביסוד, ורבא נשמתו מזווגים התחתונים האלה שמספרם באר וירמזו בשם רבא שהוא אותיות באר עיין שם, וידוע השפעת עולם הזה באה מזווג ד' שמות הנזכר שרמוזים בשמו של רבא שמשם הוא בא, ולזה אמר לו בחלום שלם הוא השפעת הגשמים לרב טב הוא רבא, באה מרבון טב הקדוש ברוך הוא, דמטוביה דרב טב הוא רבא רוצה לומר משמות הקודש שהם שורש נשמתו דרבא, אטיב הקדוש ברוך הוא לעמיה שהשפיע להם הגשמים על ידי זווג ארבע שמות הנזכר הרמוזים בשם רבא, שמהם היתה נשמתו של רבא:


רִבּוֹנוֹ שֶׁל עוֹלָם: (תהלים מד, ב) "אֱלֹקִים, בְּאָזְנֵינוּ שָׁמַעְנוּ, אֲבוֹתֵינוּ סִפְּרוּ לָנוּ, פֹּעַל פָּעַלְתָּ" וְגוֹ', וּבְעֵינֵינוּ לֹא רָאִינוּ". פירש רש"י, אבל בעינינו לא ראינו כלום עכשיו הראה לנו נפלאותיך, והוא נתכוון בזה על שמואל המלך ע“ה שעשה פועל בזה להביא גשם שלא בזמנו , ועל זה קאמר בעינינו לא ראינו דבר כזה עדיין ועכשיו הראה לנו, וכמו שנאמר מהרש"א ז"ל. ולפי פשוטן של דברים יש להתפלאת בזה דמדבריו מובן שיש הפרש בתמונה בין ראינו בעינינו לבין לא ראינו, ובאמת אין הפרש אצלינו אלא אנחנו מאמינים אמונה גו"ש בדברים שלא ראינו כאלו ראינו אותם בעינינו ממש, ואם כן מה קא טעין הראינו בעינינו.
ונראה לי בס"ד הכונה הכי קאמר הנה נסים ונפלאות הקדמונים אשר אבותינו ספרו לנו כמו ענין של שמואל המלך ע“ה שהוריד גשמים רבים בתפלתו שלא בזמנם, אנחנו מאמינים בהם אמונה גו"ש אף על פי שלא ראינו בעינינו, ועל כן בזכות אמונה זו שאנחנו מאמינים בדבר פלא אף על פי שלא ראינו בעינינו, ראוי שנזכה לנס כזה עתה בזכות האמונה הזאת. ונראה שהוא בקש גשמים מרובים מאד כמו שירדו בימי שמואל המלך ע“ה גשם עצום ורב, שאין דרכו לירד גשם עצום ורב בקיץ, אבל גשם מועט אפשר, ולכן גם הוא בקש גשם עצום ורב, ולכך אתא מטרא ברבוי כל כך עד דשפוך מרזבי לדגלת שנתמלאו החפירות שעושין בקרקע ברתובות העיר והמים היה הולך לחדקל. ונראה לכך חתכו מטתו בסכיני, לרמוז לו דענשו היה בשביל שבקש לעשות לו נס זה כניסי הראשונים שרצה שיהיה ברבוי כמו נס שנעשה בזמן שמואל המלך ע“ה, והיינו סכיני בהפוך אתיון הוא כניסי שאם היה מבקש על מטר מועט לא הוו קפדי עליה משמייא:


חָלַשׁ לִבֵּיהּ שָׂרַף פִּינְכָא דְּדַיְסָא. יש מפרשים פִּינְכָא 'קערה' ויש מפרשים פִּינְכָא 'כף'. ונראה לי בס"ד דבכוונה עשה כן לאכול מלא פינכא להודיע שהיה מוכרח לאכול בשביל כיפנא דהוה ליה שנתרעב הרבה והיינו פינכא בהפוך אתוון כיפנא ואכסיף וחלש דעתיה משום דאחיך ביה בדברים אלו שאמר לו.
ברם צריך לדעת איך סלקא דעתיה לאכול כיון שהוא עצמו גזר התענית? ונראה לי כי הוא היה הגדול שבעיר ודרכן במנחה של תענית ירד הגדול שבהם לפני התיבה לומר סליחות ולבקש ולהתפלל על המטר וכיון שראה עצמו רעב ביותר דן שאין לו ישוב הדעת להתפלל מכח צער רעבון לכך אכל כדי שתתיישב דעתו ויתפלל בכונה.
אך נראה שלא נתיישבה דעתו בפינכא חדא ולא הועיל ולכן לא נענה בשביל שלא היה יכול לכוין דעתו היטב ואמר לו רב נתן אִי הֲוָה שָׂרִיף מַר פִּינְכָא אַחֲרִיתִי הֲוָה אָתֵי מִטְרָא, כלומר היה לך ישוב הדעת היטב והיית מתכוין בתפלתך והוה אתי מטרא, והוא חשב דאחיך ביה ואכסף וחלש דעתיה, אבל רב נתן ודאי לא היתה כונתו לביישו אלא כונתו כמו שכתבתי.


רַבִּי חֲנִינָא בֶּן דּוֹסָא, הֲוָה קָא אָזִיל בְּאוֹרְחָא וַהֲוָה דָּארֵי צַנָּא דְּמַלְּחָא אַרֵישֵׁיהָ. נראה לי דהאי צַנָּא דְּמַלְּחָא לא שלו היתה אלא מצאה בדרך והוליכה לביתו לשמרה עד שיוודעו בעליה וכמו שאמרו הגאונים על הנך עיזי דשל מציאה היו.
ונראה דלכן בקש שיפסקו הגשמים כדי שלא ימס המלח כי היה רוצה לשמרו לקיים בו מצות עשה של השבת אבדה, אבל אם היה שלו לא אכפת לו לבטל ירידת המטר בעבור הנאת עצמו. ועוד ודאי הוא אין לו כל כך מלח הרבה דמה יעשה בו מאחר דאכילתו קב חרובין מערב שבת לערב שבת.


כָּל הָעוֹלָם כֻּלּוֹ אֵינוֹ נִזּוֹן אֶלָּא בִּשְׁבִיל חֲנִינָא בְּנִי, וַחֲנִינָא בְּנִי, דַּיּוֹ בְּקַב חֲרוּבִין מֵעֶרֶב שַׁבָּת לְעֶרֶב שַׁבָּת. נראה לי בס"ד קַב הוא כ"ד ביצים שהם תל"ב דרה"ם כמנין תבל [432] לרמוז כי התבל עומד וניזון בזכותו כמו שאמר כָּל הָעוֹלָם כֻּלּוֹ אֵינוֹ נִזּוֹן אֶלָּא בִּשְׁבִיל חֲנִינָא בְּנִי.
ובגליון הש"ס מצאתי מה שהיה די לו בקב לא פחות ולא יותר משום דקב הוא כ"ד ביצים ושיעור סעודה אחת הוא שלש ביצים נמצא יש בקב שמונה סעודות ורבי חנינא בן דוסא היה מתענה בכל יום ואם כן די לו ח' סעודות חמשה לחמשה ימים ושלשה של שבת עד כאן לשונו. ודברים אלו מגומגמין דאם מתענה בכל יום ואוכל בלילה צריך לו ששה סעודות לימי החול ושלש של שבת סך הכל תשעה והקב הוא שמונה!
ונראה לי בס"ד הכונה היא באופן זה שהוא לא היה מתענה ביום ראשון וביום שישי וכמו אנשי משמר הן מטעם הפשטיי הן מטעם הסוד שכתב רבינו האר"י ז"ל ולכן צריך לו בשביל יום א' ויום שישי ארבעה סעודות לילה ויום שהם י"ב ביצים, ועוד צריך לו בשביל ב'ג'ד'ה ארבע סעודות כי היה מתענה ביום ואוכל בלילה שהם י"ב ביצים הרי כאן כ"ד ביצים שיעור קב, אך בשבת בשלש סעודות לא היה אוכל חרובין אלא אוכל לחם לכבוד שבת ואם אינו אופה בביתו קונה לחם מן השוק.
ומה שאמר לשון 'דַּיּוֹ' ולא אמר מאכלו קב חרובין, היינו ללמדנו שהיה שבע בזה השיעור שהיה מספיק לו לשבוע שאם היה לו יותר מזה לא היה אוכל יותר ודיו לשון הסתפקות שהיה מסתפק ולא היה נוהג כך משום הכרח שאין לו יותר אלא די לו זה.





גליון הש"ס - רבי עקיבא איגר

גמ' א"ל שני דוכתיך. עיין חולין דף קלג ע"א רש"י ד"ה נזוף:





גבורת ארי

תליסר מתיבתא. כאן פי' רש"י ישיבות ובפרק ב' דברכות (דף י"ט) פי' רש"י בי"ג פנים כגון משנת רבי ורבי חייא כו'. והכי אמרינן בנדרים רבי מתני הילכתא בשלשה עשרה פנים:


אבל מה יעשו גדולי הדור. ושם בפ"ג דברכות אמר אביי משום דקמאי הוו מסרי נפשייהו על קדושת השם אנן לא מסרינן נפשין צריך לומר דרבה ידע בנפשיה שהוא ג"כ מן המוסרים נפשם על קדושת השם משום הכי תלה החסרון בדורו אבל אביי ידע בנפשיה שאינו מן המוסרין נפשם על ק"ה מש"ה תלה החסרון בנפשיה נ"ל:


בת קול יוצאת שם בפרק ב' דברכות נוסחת הספרים מהר חורב והכא לא גרסינן לה וכן עיקר. וחנינא בני דיו בקב חרובים משום דכי אהני זכותא דצדיקי אדעלמא אדידהו לא ומכאן מייתי לה בפרק ו' דחולין (דף ס"ו) והכי נמי אמרי' בסוף פרק ב' דברכות (דף יז) אקרא דשמעו אלי אבירי לב הרחוקים מצדקה כל העולם כולו ניזונין בזכותן והן אפילו בזכות עצמן אינן ניזונין ומייתי לה מהא דר' חנינא.





פתח עינים

מה יעשו גדולי הדור שאין דורם דומה יפה עיין מה שכתבתי בעניותי בקונטריס זה לעיל בברכות על דף ך' ע"א בס"ד ע"ש באורך:


ביתו בתעניתייכו. אע"ג דאמרינן אין תענית צבור בבבל שאין רשאין לגזור כי אם יום לבד ואין לילו עמו. הכא לאו מתורת גזרת בית דין אתי עלה רק עצה טובה קאמר להו וקבילו אנפשייהו ולא מכח גזרה:


דמרשם בסכיניה עיין פירש"י ואני בעניי הקשתי דהוא הפך מה שפירש"י בחולין שם פ' הזרוע כמ"ש בס' הקטן ראש דוד ע"ש ואחר זמן רב ראיתי מי שכתב שפירוש תעניות אינו מרש"י ועל פי זה לא קשיא מידי דהמפרש הזה לא סבר כדפירש רש"י התם פ' הזרוע וכך כתבתי במשג"ב (מחברת שם גדולים ב') האמנם עתה מתוך דברי רבי' בצלאל בלקוטיו ורבי' ישעיה הראשון והריטב"א בחידושיהם נראה שפירש"י שלפנינו מהר המוריה יצא רש"י עצמו וכבר ידוע שמרוב העתקות יש טעיות סופרים:

